section_heading: 2001. – 2002.: Songs in A Minor
paragraph_text: Prodavši se u više od 235 000 primjeraka u svom prvom tjednu (više od 50 000 tijekom prvog dana puštanja u prodaju), Songs in A Minor, u prodaju pušten 5. lipnja 2001. godine, prodao se u više od deset milijuna primjeraka diljem svijeta. Time je uspostavljena Alicijina popularnost unutar i izvan Sjedinjenih Američkih Država, gdje je postala najbolje prodavanim mladim umjetnikom 2001. godine (kao i najbolje prodavanim R&B umjetnikom). Prvi singl na albumu, Fallin', proveo je šest tjedana na vrhu ljestvice Bilboard Hot 100. Alicia je izvela skladbe Someday We'll All Be Free i Piano & IDonnyja Hathawaya na dobrotvornoj priredbi America: A Tribute to Heroes, koja je pratila događaje 11. rujna 2001. godine. Još je jedan singl s albuma Songs in A Minor, A Woman's Worth, dospio na Top 10 skladbi u SAD-u. Alicia i album osvojili su pet Grammyjevih nagrada 2002. godine, uključujući nagradu za Najboljeg novog umjetnika i Pjesmu godine (Fallin<nowiki>'</nowiki>). Kasnije, 22. listopada 2002. godine, Alicia u prodaju pušta Remixed & Unplugged in A Minor, ponovno izdanje albuma Songs in A Minor, koji je uključivao osam remix i sedam unplugged verzija nekih pjesama s njenog debitantskog albuma.